Ο **Τζέιμς Ταφτ «Τζίμερ» Φρεντέτ** (*James Taft "Jimmer" Fredette*), (25 Φεβρουαρίου 1989, Γκλενς Φολς, Νέα Υόρκη) είναι Αμερικανός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ. Ο Φρεντέτ ήταν ο Εθνικός Παίκτης της Χρονιάς του 2011 στην κολεγιακή καλαθοσφαίριση, μετά την κατάταξη του ως κορυφαίος σκόρερ σε όλη την NCAA Division I, κατά τη διάρκεια της τελευταίας σεζόν του για το Πανεπιστήμιο Μπρίγκαμ Γιανγκ.

Πρώιμη ζωή
----------

Ο Φρεντέτ γεννήθηκε στο Γκλενς Φολς της Νέας Υόρκης από τους Αλ και Κέι Φρεντέτ και ήταν ο νεότερος από τα τρία παιδιά. Η μητέρα του ήθελε να τον ονομάσει κάτι μοναδικό και του έδωσε το όνομα «Τζίμερ». 

Από την πρώιμη του παιδική ηλικία, ο Φρεντέτ έδειξε ασυνήθιστη αφοσίωση στον αθλητισμό. Ο μεγαλύτερος αδερφός του, Τι Τζέι, θυμάται: «Ήταν ο πιο αποφασιστικός, ανταγωνιστικός τετράχρονος που είχα δει ποτέ». Ο Τι Τζέι τον βοήθησε να προπονηθεί για την καλαθοσφαιρική σταδιοδρομία του πριν από το νηπιαγωγείο. Συχνά έπαιζε με τον Τι Τζέι, επτά χρόνια μεγαλύτερο του και τους φίλους του Τι Τζέι στο γήπεδο της πίσω αυλής του σπιτιού της οικογένειας. Ο Φρεντέτ μπορούσε να σημειώσει τρίποντα στην ηλικία των 5 ετών και ανέπτυξε κινήσεις για να μπορεί να περνάει τους μεγαλύτερους αντιπάλους του. Ο Τι Τζέι θυμάται επίσης ότι ο αδελφός του «ήθελα να βρίσκει τρόπους να κερδίζει, ακόμα κι αν μειονεκτούσε σωματικά. Από τη στιγμή που ήταν 10 ετών, έλεγα σε όλους ότι πρόκειται να παίξει στο NBA.»

Άλλα μέλη της οικογένειας βοήθησαν τον Φρεντέτ στην ανάπτυξή του. Ο πατέρας του, οικονομικός σύμβουλος, τον εισήγαγε σε αγώνες μονού εναντίον ενηλίκων στην ηλικία των 8 ετών. Καθώς ο Φρεντέτ αναπτυσσόταν, ο πατέρας του τον πήρε σε περιστασιακά οδικά ταξίδια στο Χάρτφορντ και τη Νέα Υόρκη για πιο έντονο ανταγωνισμό και επίσης βοήθησε στην προπόνηση των σχολικών ομάδων του. Η μητέρα του του επέτρεψε να ντριμπλάρει με τη μπάλα σε όλο το σπίτι και ακόμη έφτιαξε έναν ειδικό χώρο στο υπόγειο τους. Ο αδελφός του, Λι Ταφτ, ένας προσωπικός γυμναστής που τώρα λειτουργεί σχολείο προπόνησης ταχύτητας στην Ινδιανάπολη, τον ξεκίνησε με ασκήσεις τρεξίματος στην ηλικία των 5 ετών και εξακολουθεί να συνεργάζεται με τον Φρεντέτ.

Σταδιοδρομία στο λύκειο
-----------------------

Ο Φρεντέτ κατατάχθηκε μεταξύ των κορυφαίων 75 σούτινγκ γκαρντ στο λύκειο από το ESPN.com. Ήταν ο κορυφαίος σκόρερ του Λυκείου Γκλενς Φολς, κατατάσσοντας τον 16ο στον πίνακα βαθμολογίας όλων των εποχών της Νέας Υόρκης, με 2.404 πόντους. Μέχρι τις 24 Φεβρουαρίου του 2015, ο Φρεντέτ κατείχε το ρεκόρ όλων των εποχών της δευτεροβάθμιας βαθμίδας λυκείου, όταν ξεπεράστηκε από τον Τζόελ Βιντσόβσκι.

Κολεγιακή σταδιοδρομία
----------------------

Ο Φρεντέτ έπαιξε κολεγιακή καλαθοσφαίριση στο Πανεπιστήμιο Μπρίγκχαμ Γιανγκ (BYU) από το 2007 έως το 2011. Φορούσε τη φανέλα με τον αριθμό 32 και ειδικεύτηκε στις αμερικανικές σπουδές. 

### Πρώτη σεζόν

Ο Φρεντέτ έπαιξε και στους 35 αγώνες για τους Κούγκαρς ως αληθινός freshman, βοηθώντας το BYU να κάνει ρεκόρ 27-8 και να κατακτήσει το πρωτάθλημα της κανονικής περιόδου στην Mountain West Conference. Είχε μέσο όρο 18,5 λεπτά, 7,0 πόντους, 1,7 ασίστ και 1,1 ριμπάουντ ανά αγώνα και ήταν ο πέμπτος κορυφαίος σκόρερ της ομάδας.

### Δεύτερη σεζόν

Ο Φρεντέτ έπαιξε και στους 33 αγώνες της sophomore σεζόν του (βασικός στους 32). Ήταν δεύτερος στην ομάδα σε πόντους (16.2), ποσοστό εύστοχων τριπόντων (.382), εύστοχα τρίποντα (52) και ποσοστό εύστοχων ελεύθερων βολών (.847) και πρώτος σε κλεψίματα (1.5) και ασίστ (4.1 ). Είχε σημειώσει διψήφιους αριθμούς 29 φορές και είχε 20+ πόντους 8 φορές. Ο Φρεντέτ οδήγησε την ομάδα στο σκοράρισμα 10 φορές, στις ασίστ 19 φορές και ονομάστηκε στην Πρώτη Ομάδα της Mountain West Conference.

### Τρίτη σεζόν

Στις 28 Δεκεμβρίου 2009, ο Φρεντέτ σημείωσε 49 πόντους εναντίον των Αριζόνα Ουάιλτνκατς, θέτοντας ένα νέο ρεκόρ του BYU και ένα νέο ρεκόρ του McKale Center για πόντους που σημείωσαν σε έναν αγώνα.

Στις 11 Μαρτίου 2010, ο Φρεντέτ σημείωσε 45 πόντους, με 11/23 εντός πεδιάς και 23/24 βολές, στη νίκη της ομάδας του με 95-85 επί του TCU και έσπασε το ρεκόρ πόντων της Mountain West Conference, καθώς και πόντους σε έναν αγώνα του τουρνουά. 

Ο Φρεντέτ σκέφτηκε να προσπεράσει το τελευταίο του έτος και να δηλώσει συμμετοχή στο NBA Ντραφτ μετά την junior σεζόν, όπου αναμενόταν να επιλεχθεί από 25ος έως 30ος, αλλά αποφάσισε να μείνει στο BYU και να παίξει τη senior σεζόν του. 

### Τέταρτη σεζόν

 Ο Φρεντέτ με το BYU. 
Ο Φρεντέτ ονομάστηκε συναρχηγός της ομάδας του, μαζί με τους Τζάκσον Έμερι και Λόγκαν Μάγκνουσον. Ήταν ο κορυφαίος πόιντ γκαρντ σε εθνικό επίπεδο σύμφωνα με το Rivals.com και ηγήθηκε σε πόντους ανά αγώνα σε εθνικό επίπεδο, παρά το γεγονός ότι συχνά φυλασσόταν από δύο και τρεις παίκτες, κάτι που του επέτρεψε να δώσει πάσες για ελεύθερα σουτ στους συμπαίκτες του.

Έγινε ο κορυφαίος σκόρερ της Mountain West Conference στις 5 Φεβρουαρίου 2011, με απόδοση 29 πόντων εναντίον του UNLV στο Marriott Center. 

Στις 7 Μαρτίου 2011, ονομάστηκε τόσο ο Παίκτης της Χρονιάς της Mountain West Conference όσο και ο CBSSports.com Εθνικός Παίκτης της Χρονιάς. Ήταν μεταξύ των τελευταίων δέκα υποψηφίων για το Βραβείο Bob Cousy. 

Για τη senior σεζόν του, ο Φρεντέτ ονομάστηκε ομόφωνα ο Εθνικός Παίκτης της Χρονιάς 2011, από τους Associated Press, *Basketball Times*,  CBSSports.com, Εθνική Ένωση Προπονητών Καλαθοσφαίρισης, *Sports Illustrated*, *Athlon Sports* και *Sporting News*. Του απονεμήθηκε επίσης το Βραβείο ESPY Καλύτερου Άνδρα Κολλεγιακού Αθλητή του 2011.

 Μία παρουσίαση σε ένα Walmart του Όρεμ στη Γιούτα, που προωθεί την «Τζιμερμανία». 
Ενώ ήταν στην κλήρωση του Τουρνουά NCAA, ο πρόεδρος Μπαράκ Ομπάμα είπε για τον Φρεντέτ: «Απίστευτος. Προφανώς ο καλύτερος σκόρερ στη χώρα. Μεγάλο ταλέντο.»

### Κολεγιακά ρεκόρ

**BYU:**

* Περισσότεροι πόντοι (αγώνα) (52 πόντοι)
* Περισσότεροι πόντοι (σεζόν) (1068)
* Περισσότερες εύστοχες βολές (αγώνα) (23)
* Περισσότερες εύστοχες βολές (σεζόν) (252)
* Περισσότερες εύστοχες βολές (σταδιοδρομία) (627)
* Περισσότερα καλάθια εντός πεδιάς (αγώνα) (22)
* Περισσότερα καλάθια εντός πεδιάς (σεζόν) (346)
* Περισσότερα τρίποντα (σεζόν) (124)
* Περισσότερα τρίποντα (σταδιοδρομία) (296)
* Περισσότεροι αγώνες με 30+ πόντους (σταδιοδρομία) (24)
* Περισσότεροι αγώνες με 40+ πόντους (σταδιοδρομία) (6)

**MWC:**

* Περισσότεροι πόντοι (αγώνα) (52)
* Περισσότεροι πόντοι (σεζόν) (1068)
* Περισσότεροι πόντοι (σταδιοδρομία) (2599)
* Περισσότερα καλάθια εντός πεδιάς (σεζόν) (346)
* Περισσότερα καλάθια εντός πεδιάς (σταδιοδρομία) (838)
* Περισσότερα τρίποντα (σταδιοδρομία) (296)

Επαγγελματική σταδιοδρομία
--------------------------

### Σακραμέντο Κινγκς (2011-2014)

Στις 23 Ιουνίου 2011, ο Φρεντέτ επιλέχθηκε από τους Μιλγουόκι Μπακς στην 10η γενική επιλογή του NBA Ντραφτ 2011. Ακολούθως, δόθηκε με ανταλλαγή στους Σακραμέντο Κινγκς σε μία συμφωνία με τους Μιλγουόκι και τους Σάρλοτ Μπόμπκατς, που συμπεριλάμβανε τους Τζον Σάλμονς, Μπένο Ούντριχ, Σον Λίβινγκστον, Κόρεϊ Μαγκέτ και Στίφεν Τζάκσον.

Η «Τζιμερμανία» έγινε αισθητή άμεσα στο Σακραμέντο, καθώς ανανέωσε την βάση των φιλάθλων. Οι πωλήσεις της φανέλας του οδήγησαν σε αύξηση 540 τοις εκατό στις πωλήσεις εμπορευμάτων των Κινγκς, καθώς φανέλα με τον αριθμό 7 εξαντλήθηκε σε καταστήματα στην περιοχή του Σακραμέντο, καθώς στο online κατάστημα. Ο Φρεντέτ έκανε το ντεμπούτο του σε έναν preseason αγώνα εναντίον των Γκόλντεν Στέιτ Ουόριορς στις 17 Δεκεμβρίου 2011, σημειώνοντας 21 πόντους και καταγράφοντας 4 ριμπάουντ.  Ξεκίνησε βασικός για πρώτη φορά στις 10 Ιανουαρίου 2012, εναντίον των Φιλαδέλφεια 76ερς.

Στις 12 Φεβρουαρίου 2014, σημείωσε 24 πόντους (ρεκόρ καριέρας), μαζί με 2 ασίστ, στην νίκη με 106-101 στην παράταση εναντίον των Νιου Γιορκ Νικς. Στις 27 Φεβρουαρίου 2014, το συμβόλαιο του Φρεντέτ εξαγοράστηκε από τους Κινγκς.

### Σικάγο Μπουλς (2014)

Στις 2 Μαρτίου 2014, υπέγραψε με τους Σικάγο Μπουλς για το υπόλοιπο της σεζόν 2013-14.

### Νιου Ορλίνς Πέλικανς (2014-2015)

Στις 24 Ιουλίου 2014, ο Φρεντέτ υπέγραψε με τους Νιου Ορλίνς Πέλικανς. Στις 31 Δεκεμβρίου 2014, είχε το καλύτερο αγώνα της σεζόν, με 14 πόντους και 3 ριμπάουντ στην νίκη με 95-93 στην παράταση επί των Σαν Αντόνιο Σπερς.

Στις 22 Ιουλίου 2015, υπέγραψε με τους Σπερς. Εντούτοις, αργότερα αποδεσμεύτηκε από τους Σπερς στις 21 Οκτωβρίου 2015, αφού εμφανίστηκε σε δύο αγώνες της preseason. Στις 31 Οκτωβρίου, ο Φρεντέτ επιλέχθηκε από τους Γουέστσεστερ Νικς με τη δεύτερη γενική επιλογή του NBA Development League Ντραφτ 2015.

Στις 10 Νοεμβρίου 2015, υπέγραψε ξανά με τους Πέλικανς για να βοηθήσει την ομάδα να αντιμετωπίσει τους πολλούς τραυματισμούς. Οι Πέλικανς έπρεπε να χρησιμοποιήσουν μια εξαίρεση του NBA για να τον υπογράψουν, καθώς το ρόστερ έφτασε στους 16 παίκτες, ένα παραπάνω από το επιτρεπόμενο όριο των 15. Στις 19 Νοεμβρίου, αποδεσμεύτηκε από τους Πέλικανς.

### Νιου Γιορκ και Γουέστσεστερ Νικς (2015-2016)

Στις 28 Νοεμβρίου 2015, ο Φρεντέτ επανακτήθηκε από τους Γουέστσεστερ Νικς. Έκανε το ντεμπούτο του για τους Νικς δύο ημέρες αργότερα, καταγράφοντας 37 πόντους και 8 ασίστ σε μία νίκη με 102-90 επί των Γκραντ Ράπιντς Ντράιβ. Στις 29 Ιανουαρίου 2016, ονομάστηκε στην ομάδα All-Star της Ανατολής για το 2016 NBA D-League All-Star Game. Στις 13 Φεβρουαρίου, οδήγησε την ομάδα της Ανατολής στη νίκη με 128-124 επί της Δύσης, κερδίζοντας το τρόπαιο του Πολυτιμότερου Παίκτη του D-League All-Star Game, αφού είχε 35 πόντους, 6 ριμπάουντ, 8 ασίστ και 1 κλέψιμο σε 25 λεπτά.

Στις 22 Φεβρουαρίου 2016, υπέγραψε δεκαήμερο συμβόλαιο με τους Νιου Γιορκ Νικς. Εκείνη τη νύχτα έκανε το ντεμπούτο του για τους Νιου Γιορκ, σε μία ήττα με 122-95 εναντίον των Τορόντο Ράπτορς, καταγράφοντας 3 πόντους σε δύο λεπτά από τον πάγκο. Στις 2 Μαρτίου, οι Νικς επέλεξαν να μην του προσφέρουν δεύτερο δεκαήμερο συμβόλαιο, καθιστώντας τον ελεύθερο παίκτη. Στις 6 Μαρτίου, επανακτήθηκε από τους Γουέστσεστερ. Στο τέλος της σεζόν, ονομάστηκε στην Δεύτερη Ομάδα της D-League.

### Σαγκάη Σαρκς (2016-2019)

Στις 2 Αυγούστου 2016, ο Φρεντέτ υπέγραψε με τη Σαγκάη Σαρκς της CBA.  Νωρίς στη σεζόν, στις 11 Νοεμβρίου, σημείωσε 51 πόντους εναντίον της Γκουανγκντόνγκ Σάουθερν Τάιγκερς. Στις 19 Φεβρουαρίου 2017, σημείωσε 73 πόντους στη νίκη με 135-132 στη δεύτερη παράταση επί της Ζεγιάνγκ Λάιονς. Ακολούθως, ονομάστηκε ο Διεθνής Πολυτιμότερος Παίκτης της CBA 2016-17. Σε 41 αγώνες, είχε κατά μέσο όρο 37,6 πόντους, 8,2 ριμπάουντ, 4,2 ασίστ και 1,6 κλεψίματα ανά αγώνα. Σούταρε με 52,5% στα δίποντα, 47,4% από εντός πεδιάς, 39,6% στα τρίποντα και 93,3% στις ελεύθερες βολές. Κατατάχθηκε στην πρώτη θέση της CBA σε πόντους ανά αγώνα, σε όλες τις φάσεις της σεζόν και κατέλαβε τη δεύτερη θέση σε πόντους στο πρωτάθλημα κατά τη διάρκεια της πρώτης φάσης της σεζόν, η οποία καθορίζει τον κορυφαίο σκόρερ του πρωταθλήματος.

Στις 23 Ιουλίου 2017, υπέγραψε νέο διετές συμβόλαιο με τη Σαρκς.  Στις 11 Νοεμβρίου, κατέγραψε 75 πόντους (ρεκόρ σταδιοδρομίας, συμπεριλαμβανομένου 40 πόντων στην 4η περίοδο, που αποτελεί ρεκόρ) στην ήττα με 137-136 εναντίον της Μπεϊκόνγκ Φλάι Ντράγκονς. Στο τέλος της σεζόν 2018-19, ηγήθηκε ολόκληρου του πρωταθλήματος στους συνολικούς πόντους, ωστόσο ο Πιέρ Τζάκσον αναδείχθηκε ο κορυφαίος σκόρερ του πρωταθλήματος, καθώς ηγήθηκε του πρωταθλήματος σε πόντους ανά αγώνα.

### Φοίνιξ Σανς (2019)

Στις 22 Μαρτίου 2019, ο Φρεντέτ υπέγραψε διετές συμβόλαιο με τους Φοίνιξ Σανς. Έκανε την επίσημη επιστροφή του στο ΝΒΑ μία ημέρα αργότερα, εναντίον της πρώτης του ομάδας στο ΝΒΑ, των Σακραμέντο Κινγκς. Στον επόμενο αγώνα του στις 25 Μαρτίου, έλαβε ένα standing ovation κατά την επιστροφή του στη Γιούτα, σε μία ήττα από τους Γιούτα Τζαζ.

### Παναθηναϊκός (2019-2020)

Στις 15 Ιουλίου 2019, ο Φρεντέτ υπέγραψε διετές συμβόλαιο με τον Παναθηναϊκό. Την σεζόν 2019-20 ο Φρεντέτ είχε με την φανέλα του Παναθηναϊκού 13.7 πόντους, 1.8 ριμπάουντ και 3.3 ασίστ μέσο όρο με 60.3% στα τρίποντα σε 19 λεπτά συμμετοχής στο Πρωτάθλημα Ελλάδας και 12.9 πόντους, 2.1 ριμπάουντ και 1.8 ασίστ μέσο όρο με 41.7% στα τρίποντα σε 21 λεπτά συμμετοχής στην Ευρωλίγκα. Επίσης ως παίχτης του Παναθηναϊκού κατέκτησε τον τίτλο του Πρωταθλητή στην Α1. Στις 12 Σεπτεμβρίου 2020, ανακοινώθηκε η λύση της συνεργασίας του με τους πράσινους, με την ομάδα να ευχαριστεί τον αθλητή.

### Σαγκάη Σαρκς (2020-2021)

Τον Σεπτέμβριο του 2020, ανακοινώθηκε ότι επιστρέφει στην Κίνα για λογαριασμό της πρώην ομάδας του Σαγκάη Σαρκς. Τον Δεκέμβριο του 2020, έγινε ο πρώτος παίκτης στα τρίποντα στην ιστορία της ομάδας. Στις 10 Δεκεμβρίου είχε 51 πόντους με 9/11 βολές, 9/16 δίποντα και 8/14 τρίποντα, ενώ πρόσθεσε πέντε ριμπάουντ και οκτώ ασίστ. Στις 25 Ιανουαρίου 2021, πέτυχε 70 πόντους (πολλούς περισσότερους από τους μισούς της ομάδας του), έχοντας 23/23 εύστοχες βολές, 11/22 τρίποντα και 18/36 σουτ, ενώ συνολικά και πρόσθεσε οκτώ ριμπάουντ και εννιά ασίστ. Τον Ιούνιο του 2021, ανακοινώθηκε πως δεν θα συνεχίσει στην κινεζική λίγκα μια και υπήρξε απόφαση να "κοπούν" οι ξένοι παίκτες από το CBA. Τελικά τον Σεπτέμβριο το ζήτημα των ξένων παικτών λύθηκε και ο Φρεντέτ επέστρεψε στην Κίνα για τους Σαρκς.

Στατιστικά σταδιοδρομίας
------------------------

### ΝΒΑ

#### Κανονική περίοδος

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2011-12 | Σακραμέντο Κινγκς | 61 | **7** | **18.6** | .386 | .361 | .833 | **1.2** | **1.8** | **.5** | .0 | **7.6** |
| 2012-13 | Σακραμέντο Κινγκς | **69** | 0 | 14.0 | .421 | .417 | .859 | 1.0 | 1.3 | .4 | .0 | 7.2 |
| 2013-14 | Σακραμέντο Κινγκς | 41 | 0 | 11.3 | .475 | .493 | .895 | 1.1 | 1.5 | .3 | **.1** | 5.9 |
| Σικάγο Μπουλς | 8 | 0 | 7.0 | .448 | .364 | **1.000** | .9 | .4 | .0 | .0 | 4.0 |
| 2014-15 | Νιου Ορλίνς Πέλικανς | 50 | 0 | 10.2 | .380 | .188 | .956 | .8 | 1.2 | .3 | .0 | 3.6 |
| 2015-16 | Νιου Ορλίνς Πέλικανς | 4 | 0 | 3.3 | .250 | .000 | .000 | .0 | .3 | .3 | .0 | .5 |
| Νιου Γιορκ Νικς | 2 | 0 | 2.5 | **1.000** | **1.000** | .800 | .0 | .0 | .0 | .0 | 3.5 |
| 2018-19 | Φοίνιξ Σανς | 6 | 0 | 10.8 | .276 | .000 | **1.000** | **1.2** | 1.3 | **.5** | .0 | 3.7 |
| Σταδιοδρομία | 241 | 7 | 13.3 | .409 | .372 | .879 | 1.0 | 1.4 | .4 | .0 | 6.0 |

### CBA

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2016–17 | Σαγκάη Σαρκς | 37 | 37 | 39.3 | .482 | .411 | .928 | 7.9 | 4.3 | 1.7 | .1 | 37.3 |
| 2017–18 | Σαγκάη Σαρκς | 38 | 38 | 41.1 | .453 | .424 | .948 | 6.7 | 5.4 | 2.0 | .0 | 37.4 |
| 2018–19 | Σαγκάη Σαρκς | 43 | 43 | 40.2 | .480 | .424 | .917 | 5.7 | 5.4 | 2.6 | .2 | 36.9 |
| 2020–21 | Σαγκάη Σαρκς | 44 | 44 | 32.1 | .466 | .402 | .936 | 5.8 | 6.4 | 1.6 | .5 | 27.3 |

Τίτλοι-Διακρίσεις
-----------------

### Συλλογικοί

#### Παναθηναϊκός

* Πρωτάθλημα Ελλάδας: (2020)

### Ατομικοί

* MVP διεθνούς παίκτη στο Πρωτάθλημα Κίνας (CBA): (2017)
* 3x Κινέζικο All Star Game: (2017, 2018, 2019)
* All Star Game NBDL: (2016)
* MVP All Star Game NBDL: (2016)
* Δεύτερη καλύτερη πεντάδα NBDL: (2016)
* Ελληνικό All-Star Game: (2020)

Στυλ παιχνιδιού και προσωπικότητα
---------------------------------

Σε ένα άρθρο του Ιανουαρίου του 2011, ο δημοσιογράφος του *Sports Illustrated*, Κέλι Άντερσον, δήλωσε σχετικά με το στυλ παιχνιδιού του Φρεντέτ: 

Οι δεξιότητές του παρατηρήθηκαν από πολλούς παίκτες κολεγίων και του NBA σε ολόκληρη τη χώρα. Ο Κέβιν Ντουράντ των Οκλαχόμα Σίτι Θάντερ δημοσίευσε στον Twitter λογαριασμό του, ότι «ο Τζίμερ Φρεντέτ είναι ο καλύτερος σκόρερ του κόσμου!», ενώ ο Στιβ Νας των Φοίνιξ Σανς έγραψε: «Τζίμερ Φρεντέτ; Αυτό το όνομα έρχεται κατευθείαν από τους Hoosiers. Δεν υπάρχει καμία απορία γιατί δεν αστοχεί ποτέ.» Ο Τζάρεντ Σάλινγκερ, ένας φόργουορντ στο Πολιτειακό Πανεπιστήμιο του Οχάιο, δήλωσε ότι: «ο Τζίμερ ανεβαίνει αυτή τη στιγμή. Καθαρόαιμος σκόρερ.»

Ο Φρεντέτ περιγράφει τον μεγαλύτερο αδελφό του, Τι Τζέι, ως τον μεγαλύτερο θαυμαστή και υποστηρικτή του. Ο Τι Τζέι, ένας ράπερ του οποίου το τραγούδι «Amazing» γράφτηκε για τον αδερφό του, δήλωσε: «Τον βλέπω να παίζει και μου δίνει ρίγη μερικές φορές όταν σκοράρει μερικά από αυτά τα μεγάλα σουτ και το πλήθος τρελαίνεται.»

Ένα ασυνήθιστο σύνολο υποστηρικτών του Φρεντέτ διέμενε στο Σωφρονιστικό Κατάστημα Μάουντ ΜακΓκρέγκορ, μία φυλακή μεσαίας ασφαλείας, όπου μαζί με τον μεγαλύτερο αδελφό του έπαιζαν αγώνες με τους κρατούμενους. Ο Φρεντέτ πιστώνει αυτές τις εμπειρίες ότι των βοήθησαν να συγκεντρωθεί στις δύσκολες καταστάσεις. Η φυλακή έκλεισε το 2014.

Όταν μπήκε στο NBA, ο Φρεντέτ δυσκολεύτηκε να βρει το παιχνίδι του, με τον Μάικλ Λι του Yahoo Sports να σημειώνει ότι η αδυναμία του Φρεντέτ να προσαρμοστεί από το να είναι ένας σκόρερ σε έναν παίκτη ρολίστα, μπορεί τελικά να σημάνει το τέλος της σταδιοδρομίας του.

Μετά την υπογραφή του με τους Σαγκάη Σαρκς της CBA, ο Φρεντέτ έγινε κυρίαρχος παίκτης της CBA, οδηγώντας την ομάδα του στα πλέι-οφ. Απέκτησε επίσης από τους φιλάθλους το ψευδώνυμο «Jimo Dashen», το οποίο μεταφράζεται σε «Ο Μοναχικός Αφέντης» ή «Ο Μοναχικός Θεός» στα κινέζικα. Ο Φρεντέτ σχολίασε πάνω σε αυτό κατά τη διάρκεια μιας συνέντευξης: «Δεν είναι απαραίτητα η ίδια αίσθηση που νομίζετε ότι είναι όταν είστε μοναχικός. Στις ΗΠΑ, σκέφτεσαι απλά ότι είσαι με τον εαυτό σου και καταθλιπτικός και τέτοιου είδους πράγματα. Αλλά με αυτό τον τρόπο, σημαίνει περισσότερο ότι είσαι στην κορυφή και κανείς δεν είναι γύρω σου.»

Ο Φρεντέτ έγινε ηγέτης στην ομάδα του, παρόλο που ήταν νωρίς στην σταδιοδρομία του στη CBA. Η πρωταρχική του μορφή επικοινωνίας με τους συμπαίκτες του ήταν μέσω ενός διερμηνέα.

The Basketball Tournament (2017-σήμερα)
---------------------------------------

Ο Φρεντέτ έχει συμμετάσχει στο The Basketball Tournament (TBT), ένα καλοκαιρινό τουρνουά που η νικήτρια ομάδα κερδίζει ένα εκατομμύριο δολάρια και μεταδίδεται από την οικογένεια των καναλιών του ESPN. Στο TBT 2017, ενήργησε ως προπονητής της Team Fredette, η οποία ηττήθηκε στον πρώτο γύρο από την Team Utah με 100-97. Στο TBT 2018, έπαιξε για την Team Fredette και οδήγησε την ομάδα σε τέσσερις νίκες και στα ημιτελικά, όπου έχασε από την Eberlein Drive με 80-76. Με 31 πόντους ανά αγώνα, ο Φρεντέτ έγινε ο κάτοχος ρεκόρ όλων των εποχών σε πόντους ανά αγώνα.

Προσωπική ζωή
-------------

Στις 26 Αυγούστου 2011, ο Φρεντέτ ανακοίνωσε στο Twitter τον αρραβώνα του με την τσιρλίντερ του BYU, Ουίτνεϊ Ουόνακοτ. Παντρεύτηκαν την 1η Ιουνίου 2012, στο Ναό Ντένβερ Κολοράντο.  Κατά τη διάρκεια των πλέι οφ του CBA 2017, έχασε το πρώτο αγώνα της ομάδας του, επειδή ταξίδεψε στο Ντένβερ του Κολοράντο για να είναι με τη σύζυγό του κατά τη γέννηση του πρώτου παιδιού τους, μίας κόρης που ονομάστηκε Ουέσλεϊ. Μετά την επιστροφή του, σημείωσε 39 πόντους σε μία νίκη της ομάδας του στην παράταση. Καθώς έβγαινε από το γήπεδο μίλησε στην κάμερα και είπε στη σύζυγό του και στο παιδί του ότι τους έφερνε στο σπίτι το πρωτάθλημα. Κατά την επιστροφή του στο ΝΒΑ με τους Φοίνιξ, η σύζυγός του γέννησε το δεύτερο παιδί του, έναν γιο που ονομάστηκε Ταφτ, στις 28 Μαρτίου 2019.

Παραπομπές
----------

1. ↑  «These Basketball Players Have Uncommon Skills and Names». NameCandy. 15 Δεκεμβρίου 2010. Ανακτήθηκε στις 17 Μαρτίου 2011.
2. ↑  Medved, Eric (December 12, 2010). «Jimmer goes a long way in repeating his amazing 2009 performance against ‘Zona». *Albany Times Union*. Αρχειοθετήθηκε από το πρωτότυπο στις 2012-10-16.. Ανακτήθηκε στις March 17, 2011.
3. ↑  «Jimmer Fredette». RealGM. Ανακτήθηκε στις 3 Μαρτίου 2011.
4. ↑  Layden, Tim (18 Μαρτίου 2009). «With a crowd behind him, Fredette hoping to take BYU to new heights». *Sports Illustrated*. Ανακτήθηκε στις 26 Ιανουαρίου 2011.
5. ↑  King, Jason (18 Μαρτίου 2010). «Oh, brother, BYU survives». RRivals.com. Ανακτήθηκε στις 17 Μαρτίου 2011.
6. 1 2  Anderson, Kelli (31 Ιανουαρίου 2011). «A Real Jimmer Dandy». *Sports Illustrated*. σελ. 2. Ανακτήθηκε στις 29 Ιανουαρίου 2011.
7. ↑  Bronstein, Jonah (29 Δεκεμβρίου 2010). «BYU star Jimmer Fredette comes to UB». Niagara Gazette. Ανακτήθηκε στις 17 Μαρτίου 2011.
8. ↑  «Joel Wincowski passes Jimmer, sets Section II record». *PostStar.com*. 24 Φεβρουαρίου 2015. Ανακτήθηκε στις 24 Φεβρουαρίου 2015.
9. 1 2  «BYU Men's Basketball Athlete Profile (Jimmer Fredette)». BYUCougars.com. Αρχειοθετήθηκε από το πρωτότυπο στις 2 Ιουνίου 2011. Ανακτήθηκε στις 17 Μαρτίου 2011.
10. ↑  Leung, Diamond (29 Δεκεμβρίου 2009). «Fredette for 49». ESPN. Ανακτήθηκε στις 17 Μαρτίου 2011.
11. ↑  «Captains Announced for 2010–11». BYU Men's Basketball Press Release. 24 Σεπτεμβρίου 2010. Αρχειοθετήθηκε από το πρωτότυπο στις 1 Μαρτίου 2011. Ανακτήθηκε στις 17 Μαρτίου 2011.
12. ↑  «College Basketball Power Rankings». *rivals.com*. 2 Φεβρουαρίου 2011. Αρχειοθετήθηκε από το πρωτότυπο στις 3 Φεβρουαρίου 2011. Ανακτήθηκε στις 2 Φεβρουαρίου 2011.
13. ↑  «BYU X's & O's: Double-Team». KSL.com. 27 Φεβρουαρίου 2011. Ανακτήθηκε στις 17 Μαρτίου 2011.
14. ↑  «National awards: Jimmer clear choice as top player». CBSSports.com. 8 Μαρτίου 2011. Αρχειοθετήθηκε από το πρωτότυπο στις 22 Οκτωβρίου 2014. Ανακτήθηκε στις 17 Μαρτίου 2011.
15. ↑  «BASKETBALL HALL OF FAME ANNOUNCES FINAL TEN CANDIDATES FOR 2011 BOB COUSY AWARD» (PDF). *Bob Cousy Award*. 7 Φεβρουαρίου 2011. Αρχειοθετήθηκε από το πρωτότυπο (PDF) στις 2 Οκτωβρίου 2011. Ανακτήθηκε στις 7 Ιουλίου 2011.
16. ↑  «Jimmer Fredette is AP player of year». 1 Απριλίου 2011. Ανακτήθηκε στις 1 Απριλίου 2011.
17. ↑  «Basketball Times». Associated Press. ESPN. April 1, 2011. Αρχειοθετήθηκε από το πρωτότυπο στις March 26, 2011.. Ανακτήθηκε στις March 21, 2011.
18. ↑  «BYU basketball: Jimmer Fredette is SI.com's national player of the year». *Deseret News*. March 9, 2011.. Ανακτήθηκε στις March 17, 2011.
19. ↑  Jay Drew (3 Απριλίου 2011). «Jimmer Fredette wins 2011 Naismith Award and NABC award». *The Salt Lake Tribune*. Ανακτήθηκε στις 4 Απριλίου 2011.
20. ↑  Jimmer Gets Nod as Player of the Year Αρχειοθετήθηκε 2012-10-03 στο Wayback Machine.. AthlonSports (March 7, 2011). Retrieved on June 9, 2011.
21. ↑  Ward, Brooke. (July 13, 2011) Jimmer wins an ESPY. Universe.byu.edu. Retrieved on November 17, 2011.
22. ↑  «Obama heaps praise on BYU's Jimmer Fredette». KSL.com. 16 Μαρτίου 2011. Ανακτήθηκε στις 17 Μαρτίου 2011.
23. ↑  «Top Scoring». CougarStats. 28 Δεκεμβρίου 2009. Αρχειοθετήθηκε από το πρωτότυπο στις 27 Φεβρουαρίου 2011. Ανακτήθηκε στις 26 Φεβρουαρίου 2011.
24. ↑  O'Connor, Ian (June 24, 2011). «Fredette out to break NBA stereotypes». *ESPN.com*.. Ανακτήθηκε στις August 13, 2011.
25. ↑  Scott Coleman (31 Δεκεμβρίου 2011). «Jimmer Fredette Has Sacramento Kings Merchandise Sales Booming». Ανακτήθηκε στις 18 Ιουνίου 2012.
26. ↑  «Jimmer Fredette has 21 points but Kings fall to Warriors». ESPN. 17 Δεκεμβρίου 2011. Ανακτήθηκε στις 4 Ιανουαρίου 2012.
27. ↑  «Box Score». National Basketball Association. 17 Δεκεμβρίου 2011. Αρχειοθετήθηκε από το πρωτότυπο στις 21 Οκτωβρίου 2015. Ανακτήθηκε στις 4 Ιανουαρίου 2012.
28. ↑  «Elton Brand scores 21 points, 76ers win sixth straight». ESPN.com. 11 Ιανουαρίου 2012. Ανακτήθηκε στις 11 Ιανουαρίου 2012.
29. ↑  «Notebook: Kings 106, Knicks 101 OT». *NBA.com*. 12 Φεβρουαρίου 2014. Αρχειοθετήθηκε από το πρωτότυπο στις 28 Ιουνίου 2015. Ανακτήθηκε στις 12 Φεβρουαρίου 2014.
30. ↑  «Kings and Jimmer Fredette Agree to Buyout». *NBA.com*. 27 Φεβρουαρίου 2014. Ανακτήθηκε στις 27 Φεβρουαρίου 2014.
31. ↑  «BULLS SIGN FREDETTE FOR REMAINDER OF THE SEASON». *NBA.com*. 2 Μαρτίου 2014. Ανακτήθηκε στις 2 Μαρτίου 2014.
32. ↑  «Pelicans Sign Fredette and Young». *NBA.com*. 24 Ιουλίου 2014. Ανακτήθηκε στις 24 Ιουλίου 2014.
33. ↑  «Spurs edge Pelicans 95–93 in OT». *NBA.com*. 31 Δεκεμβρίου 2014. Αρχειοθετήθηκε από το πρωτότυπο στις 29 Ιουνίου 2015. Ανακτήθηκε στις 31 Δεκεμβρίου 2014.
34. ↑  «Spurs Sign Jimmer Fredette». *NBA.com*. 22 Ιουλίου 2015. Ανακτήθηκε στις 22 Ιουλίου 2015.
35. ↑  «SPURS WAIVE FREDETTE, NDOYE, SYKES AND THOMAS». *NBA.com*. 21 Οκτωβρίου 2015. Ανακτήθηκε στις 21 Οκτωβρίου 2015.
36. ↑  «2015 NBA D-League Draft Board». *NBA.com*. 31 Οκτωβρίου 2015. Αρχειοθετήθηκε από το πρωτότυπο στις 22 Οκτωβρίου 2016. Ανακτήθηκε στις 31 Οκτωβρίου 2015.
37. ↑  «Pelicans Re-Sign Jimmer Fredette». *NBA.com*. Turner Sports Interactive, Inc. 10 Νοεμβρίου 2015. Ανακτήθηκε στις 10 Νοεμβρίου 2015.
38. ↑  «Pelicans Waive Jimmer Fredette». *NBA.com*. Turner Sports Interactive, Inc. 19 Νοεμβρίου 2015. Ανακτήθηκε στις 19 Νοεμβρίου 2015.
39. ↑  «Jimmer Fredette Returns to Westchester Knicks». *NBA.com*. 28 Νοεμβρίου 2015. Αρχειοθετήθηκε από το πρωτότυπο στις 22 Οκτωβρίου 2016. Ανακτήθηκε στις 28 Νοεμβρίου 2015.
40. ↑  «Jimmer Time: Fredette Scores 37 Points in Westchester Knicks Debut». *NBA.com*. 30 Νοεμβρίου 2015. Αρχειοθετήθηκε από το πρωτότυπο στις 22 Οκτωβρίου 2016. Ανακτήθηκε στις 2 Δεκεμβρίου 2015.
41. ↑  «Sixteen NBA Veterans Headline Rosters for NBA Development League All-Star Game Presented By Kumho Tire». *NBA.com*. 29 Ιανουαρίου 2016. Αρχειοθετήθηκε από το πρωτότυπο στις 7 Φεβρουαρίου 2017. Ανακτήθηκε στις 29 Ιανουαρίου 2016.
42. ↑  «Jimmer Fredette's All-Star Record 35 Points Leads East to Victory in Toronto». *NBA.com*. 13 Φεβρουαρίου 2016. Αρχειοθετήθηκε από το πρωτότυπο στις 14 Ιουνίου 2017. Ανακτήθηκε στις 13 Φεβρουαρίου 2016.
43. ↑  «Knicks Sign Jimmer Fredette to 10-Day Contract». *NBA.com*. 22 Φεβρουαρίου 2016. Ανακτήθηκε στις 22 Φεβρουαρίου 2016.
44. ↑  «Lowry's triple-double helps Raptors rout Knicks 122–95». *NBA.com*. 22 Φεβρουαρίου 2016. Αρχειοθετήθηκε από το πρωτότυπο στις 13 Σεπτεμβρίου 2017. Ανακτήθηκε στις 28 Φεβρουαρίου 2016.
45. ↑  Begley, Ian (2 Μαρτίου 2016). «Sources: Knicks won't re-sign Jimmer Fredette to 10-day deal». *ESPN.com*. Ανακτήθηκε στις 3 Μαρτίου 2016.
46. ↑  «Jimmer Fredette Returns to Westchester Knicks». *OurSportsCentral.com*. 6 Μαρτίου 2016. Ανακτήθηκε στις 6 Μαρτίου 2016.
47. ↑  «NBA Development League Announces 2015–16 All-NBA D-League Teams». *NBA.com*. 29 Απριλίου 2016. Αρχειοθετήθηκε από το πρωτότυπο στις 4 Σεπτεμβρίου 2016. Ανακτήθηκε στις 30 Απριλίου 2016.
48. ↑  Begley, Ian (2 Αυγούστου 2016). «Jimmer Fredette signs with Shanghai Sharks of Chinese league». *ESPN.com*. Ανακτήθηκε στις 2 Αυγούστου 2016.
49. ↑  Sanchez, Mark W. (2 Αυγούστου 2016). «Jimmer Fredette's days of D-League flair, NBA cameos are over». *NYPost.com*. Ανακτήθηκε στις 2 Αυγούστου 2016.
50. ↑  Wire, SI. «Jimmer Fredette drops 51 points in China». *SI.com*. Ανακτήθηκε στις 12 Σεπτεμβρίου 2017.
51. ↑  «Remember Jimmer? The ex-college star scored 73 points in a game in China». *USAToday.com*. Ανακτήθηκε στις 12 Σεπτεμβρίου 2017.
52. ↑  Yeomans, Jay (28 Φεβρουαρίου 2017). «Jimmer Fredette named CBA's international MVP». *DeseretNews.com*. Ανακτήθηκε στις 12 Σεπτεμβρίου 2017.
53. ↑  «上海\_CBA联赛球队\_中国篮球数据库\_篮球-CBA\_新浪体育\_新浪网». *cba.sports.Sina.com.cn* (στα Κινεζικά). Ανακτήθηκε στις 12 Σεπτεμβρίου 2017.
54. ↑  «CBA联赛技术统计\_中国篮球数据库\_篮球-CBA\_新浪体育\_新浪网». *cba.sports.Sina.com.cn* (στα Κινεζικά). Ανακτήθηκε στις 12 Σεπτεμβρίου 2017.
55. ↑  «CBA联赛技术统计\_中国篮球数据库\_篮球-CBA\_新浪体育\_新浪网». *cba.sports.Sina.com.cn* (στα Κινεζικά). Ανακτήθηκε στις 12 Σεπτεμβρίου 2017.
56. ↑  «Jimmer Fredette signs million deal with Shanghai Sharks». ClutchPoints. 23 Ιουλίου 2017. Ανακτήθηκε στις 23 Ιουλίου 2017.
57. ↑
58. ↑
59. ↑  CBA联赛球员个人技术统计排行榜/场均 (Κινέζικα).
60. ↑  «Suns Sign Jimmer Fredette». *NBA.com*. 22 Μαρτίου 2019. Ανακτήθηκε στις 27 Μαρτίου 2019.
61. ↑  «Hield sets franchise season record for 3s, Kings beat Suns». *ESPN.com*. 23 Μαρτίου 2019. Ανακτήθηκε στις 27 Μαρτίου 2019.
62. ↑  «Suns vs. Jazz - Game Recap - March 25, 2019 - ESPN». *ESPN.com*. 25 Μαρτίου 2019. Ανακτήθηκε στις 27 Μαρτίου 2019. Still, some of the loudest cheers of the night were for a Suns player: Jimmer Fredette, the Naismith Award winner at nearby BYU, went 1-for-10 for six points in 14 minutes in his second game back in the NBA after completing his season in China, saying afterward he was pretty amped-up.
63. ↑  Ιουλ. 2019 10:05, Επιμέλεια: Αλέξανδρος Τρίγκας Δημοσίευση: 15. «Επίσημο: Παίκτης του Παναθηναϊκού ο Τζίμερ Φριντέτ». *www.sport24.gr* (στα Αγγλικά). Ανακτήθηκε στις 12 Σεπτεμβρίου 2020.
64. ↑  Σεπ. 2020 14:17, Επιμέλεια: Χάρης Σταύρου Δημοσίευση: 12. «Το ευχαριστώ του Παναθηναϊκού στον Τζίμερ Φρεντέτ». *www.sport24.gr* (στα Αγγλικά). Ανακτήθηκε στις 12 Σεπτεμβρίου 2020.
65. ↑  Σεπ. 2020 08:17, Επιμέλεια: Στέφανος Μακρής Δημοσίευση: 07. «Φρεντέτ: Ανακοίνωσε ότι επιστρέφει στην Κίνα και τους Σανγκάη Σαρκς». *www.sport24.gr* (στα Αγγλικά). Ανακτήθηκε στις 12 Σεπτεμβρίου 2020.
66. ↑  «Τζίμερ Φρεντέτ: Έβαλε… 51 αλλά έχασε από τον Μπράντον Πολ». *Eurohoops*. 10 Δεκεμβρίου 2020. Ανακτήθηκε στις 21 Ιουνίου 2021.
67. ↑  «Τζίμερ Φρεντέτ: 70 πόντοι, άγγιξε το τριπλ νταμπλ… αλλά έχασε – 68 ο Χαντ (pic, video)». *Eurohoops*. 25 Ιανουαρίου 2021. Ανακτήθηκε στις 21 Ιουνίου 2021.
68. ↑  «Τζίμερ Φρεντέτ: "Ψάχνω δουλειά σε… ΝΒΑ, Ευρωλίγκα ή Αυστραλία" (pic)». *Eurohoops*. 19 Ιουνίου 2021. Ανακτήθηκε στις 21 Ιουνίου 2021.
69. ↑  «Κίνα: Ο Τζίμερ Φρεντέτ επιστρέφει στους Σανγκάη Σαρκς». *www.sport24.gr*. Ανακτήθηκε στις 17 Σεπτεμβρίου 2021.
70. ↑  «Kevin Durant marvels at Jimmer Fredette». Thunder Rumblings. 28 Ιανουαρίου 2011. Αρχειοθετήθηκε από το πρωτότυπο στις 9 Ιουλίου 2012. Ανακτήθηκε στις 17 Μαρτίου 2011.
71. ↑  «Steve Nash: Jimmer Fredette?». Twitter. 28 Ιανουαρίου 2011. Ανακτήθηκε στις 17 Μαρτίου 2011.
72. ↑  «Jared Sullinger: Jimmer is going off now». Twitter. 26 Ιανουαρίου 2011. Ανακτήθηκε στις 17 Μαρτίου 2011.
73. ↑  McCord, Keith (26 Ιανουαρίου 2011). «TJ Fredette talks about growing up with Jimmer». KSL. Ανακτήθηκε στις 26 Ιανουαρίου 2011.
74. ↑  Chaet, Heather (16 Μαρτίου 2011). «NCAA Star Jimmer Fredette Went to Prison to Learn to Play Basketball». *CafeMom.com*. Ανακτήθηκε στις 9 Ιουνίου 2011.
75. ↑  Eisenberg, Jeff (5 Απριλίου 2011). «Jimmermania has even reached the New York prison system». *Rivals.Yahoo.com*. Ανακτήθηκε στις 9 Ιουνίου 2011.
76. ↑  «Prison set to close, but not quietly». *Times Union*.. Ανακτήθηκε στις February 4, 2018.
77. ↑  Lee, Michael (21 Οκτωβρίου 2015). «Why Jimmer Fredette has been such a big bust in the NBA». *Yahoo.com*. Ανακτήθηκε στις 21 Οκτωβρίου 2015.
78. ↑  «'The Lonely Master': ESPN features former BYU star Jimmer Fredette in new documentary». Ανακτήθηκε στις 17 Νοεμβρίου 2017.
79. ↑  Les Carpenter (30 Ιανουαρίου 2017). «The second act of Jimmer Mania». Sports.Yahoo.com. Ανακτήθηκε στις 3 Μαΐου 2017.
80. ↑  «Who Are: Team Fredette TBT 2017». *thetournament.com*. 2017. Αρχειοθετήθηκε από το πρωτότυπο στις 4 Δεκεμβρίου 2019. Ανακτήθηκε στις 3 Αυγούστου 2018.
81. ↑  Hackett, Tim (5 Ιουνίου 2018). «Jimmer Fredette, Matt Barnes Headline Deep Fields For Fifth Annual TBT». *Sports Illustrated*. Ανακτήθηκε στις 30 Ιουλίου 2018.
82. ↑  «Eberlein Drive Continues Magical Run with Thrilling Semifinal Win Over Team Fredette». *thetournament.com*. 2 Αυγούστου 2018. Αρχειοθετήθηκε από το πρωτότυπο στις 30 Ιουνίου 2019. Ανακτήθηκε στις 3 Αυγούστου 2018.
83. ↑
84. ↑  "Jimmer Fredette announces engagement on Twitter". *Deseret News* (August 26, 2011). Retrieved on November 17, 2011.
85. ↑  «WATCH: Jimmer and Whitney Fredette's wedding extravaganza». *CowbellKingdom.com*. ESPN. 4 Ιανουαρίου 2013. Αρχειοθετήθηκε από το πρωτότυπο στις 22 Μαρτίου 2014. Ανακτήθηκε στις 4 Ιανουαρίου 2013.
86. ↑  «Jimmer marries ex-BYU cheerleader Whitney Wonnacott». *SLTrib.com*. 27 Ιουνίου 2012. Ανακτήθηκε στις 27 Ιουνίου 2012.
87. ↑  Suns G Jimmer Fredette won’t miss time after birth of 2nd child.

Πηγές
-----

* Φόρντε, Πατ (2012). *The Contract: The Journey of Jimmer Fredette from the Playground to the Pros*. Shadow Mountain. ISBN 978-1609071400.
* Τρέισι, Κάθλιν· Ριντ, Τζέρεμι Κ. (2012). *Beyond the Arc: The Jimmer Fredette Story*. Reed Media Services. ISBN 978-1-937516-02-4.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τζίμερ Φρεντέτ** |

* Στατιστικά σταδιοδρομίας και πληροφορίες παίκτη από το Basketball-Reference.com
* Τζίμερ Φρεντέτ Αρχειοθετήθηκε 2019-12-04 στο Wayback Machine. στο byucougars.com
* Τζίμερ Φρεντέτ στο draftexpress.com
* Τζίμερ Φρεντέτ στο eurobasket.com
* Τζίμερ Φρεντέτ στο euroleague.net
* Τζίμερ Φρεντέτ Αρχειοθετήθηκε 2016-04-01 στο Wayback Machine. στο nba.com
* Τζίμερ Φρεντέτ στο nbadleague.com
* Τζίμερ Φρεντέτ, επίσημος λογαριασμός στο Twitter.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 232410620
* LCCN: no2012027521

 |

 |